section_heading: Opis dobra
paragraph_text: Crkva sv. Antuna nalazi se na brdu u selu Hršak Breg, udaljenog dva kilometara od Krapinskih Toplica. Pravilno orijentirana, blago izduženog broda i peterostranog svetišta izgrađena je 1899. g. Historicističkih stilskih obilježja s elementima neogotike i neoromanike te unutarnjim oslikom i neostilskim inventarom čini skladnu cjelinu. Crkva istog titulara prvi put se spominje u kanonskoj vizitaciji iz 1676. g. kao „drvena kapela“.